ปัญหา: เดิมแจ้งเรื่อง บริเวณหลังสวนจตุจักร ประตูที่มีทางม้าลาย ไปถึงสวนวชิรเบญทัศ พบผู้ค้า วางสิ่งของค้าขาย จึงขอให้ติดป้ายห้ามค้าขายบริเวณดังกล่าว เนื่องจากมองดูเเล้วไม่เป็นระเบียบสวยงาม เเละทำให้บริเวณดังกล่าวสกปรก รวมทั้งหลายๆจุดบริเวณสวนจตุจักร ขอให้จัดระเบียบให้เป็นระเบียบของผู้ค้า 

อ้างอิงเลขที่รับแจ้ง 6BHHKF เจ้าหน้าที่ตอบกลับมาเมื่อวันที่ 13 ก.ย. 67 แจ้งว่า เจ้าหน้าที่เทศกิจได้เข้าตรวจสอบบริเวณดังกล่าวแล้ว รายละเอียดดังนี้ 1. ขณะลงพื้นที่ตรวจสอบพบมีการตั้งวางลักลอบขายสินค้าตามที่ร้องเรียน 2.เจ้าหน้าที่จึงได้ติดต่อประสานกับผู้ค้าเพื่อแจ้งเรื่องร้องเรียนให้ทราบ และประชาสัมพันธ์ขอความร่วมมือไม่ให้ตั้งวางขายสินค้าบนทางสัญจร หรือกีดขวางทางเดินเท้า ไม่สร้างความเดือดร้อนแก่ประชาชนที่สัญจรไป-มา  3.เจ้าหน้าที่ได้เชิญให้ผู้ค้าดังกล่าวเคลื่อนย้ายออกจากพื้นที่โดยทันทีและได้เน้นย้ำไม่ให้กลับมาขายอีก และเจ้าหน้าที่ได้ประชาสัมพันธ์ให้ช่วยกันรักษาความสะอาดในพื้นที่สาธารณะร่วมกัน เพื่อไม่สร้างความเดือดร้อนแก่ประชาชน

ผู้ร้องแจ้งว่า เดิมเจ้าหน้าที่นำป้ายแผงเหล็กแจ้งว่า ห้ามหาบเร่แผงลอยรถเข็นขายของมาตั้งขายบริเวณนี้ ผิดทั้งคนซื้อและคนขาย ฝ่าฝืนปรับ 5,000 มาติดตั้งแล้ว แต่ผู้ค้าได้เคลื่อนย้ายป้ายแผงเหล็กออกไป แล้วนำของมาตั้งขายบนบาทวิถีเหมือนเดิมอีก จึงต้องการให้เจ้าหน้าที่ใช้น็อตยึดป้ายแผงเหล็กไม่ให้เคลื่อนย้ายได้ ขอให้เจ้าหน้าที่ที่เกี่ยวข้องดำเนินการตรวจสอบและแก้ไขด้วย
ถนน: กำแพงเพชร 3
เขต: จตุจักร
#1555